Leandro Bautista Astellara

Leandro Bautista Astelarra (født  9. desember 1883 i Buenos Aires i Argentina, død 24. august 1943 i Bahía Blanca) var en argentinsk katolsk prelat og første biskop av bispedømmet Bahía Blanca.

Liv og virke

Bakgrunn
Da han begynte på Villa Devoto-seminaret i en svært ung alder, var han en strålende student som biskop Terrero fant verdig å bli sendt til Det pavelige universitet Gregoriana i Roma. Der tok han doktorgrad i filosofi, teologi og kirkerett.

Prest
Han ble ordinert til prest i november 1908.

Tilbake i hjemlandet ble han utnevnt til assisterende prest i Avellaneda, og deretter sekretær for kurien i La Plata, frem til 1929. Han var med i forskjellige kirkelige organer i La Plata, og var professor i katolsk kirkerett ved det pavelige katolske universitet i Argentina. Han ledet den katolske avisen El Seminario.

Biskop av Bahía Blanca
Han ble utnevnt av pave Pius XI til biskop av det nyopprettede bispedømmet Bahía Blanca den 13. september 1935. Han ble bispeviet i La Plata 3. mars 1936 av den apostoliske nuntius til Argentina, erkebiskop Filippo Cortesi; medkonsekrantene var hjelpebiskop Miguel d'Andrea og biskop César Antonio Cáneva av Azul. 

Han ble innført i embedet den 23. september samme år.

I løpet av sin tid som biskop grunnla han flere menigheter og opprettet et seminar i byen Adolfo Gonzales Chaves.Han innviet også eremitasjen til Nuestra Señora de Luján de la Sierra i byen Saavedra.

Han døde under utøvelse av sitt bispeembete den 24. august 1943, og ble gravlagt i katedralen i Bahía Blanca.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1887
 Kardinal Antonio Vico (1847-1829) *1898
 Erkebiskop Filippo Cortesi (1876-1947) *1921
 Erkebiskop Leandro Bautista Astellara (1883-1943) *1936

Referanser 

Argentinske katolske biskoper
Linjen Rebiba
Personer fra Buenos Aires